**UN CRĂCIUN FERICIT!**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un Crăciun fericit este-atunci când avem

Pe Hristos şi în inimi, şi-n gând,

Când cadouri primim doar ca pe-un discret semn

Al cerescului dar pogorât pe Pământ…

Un Crăciun liniştit este-atunci când uităm

De lumeştile griji şi nevoi,

Dar ne-aducem aminte să Îl celebrăm

Pe Iisus, Cel născut an de an pentru noi...

Un Crăciun cu iubire avem când aflăm

În oricine doar omul cel bun...

Bine-ar fi ca mereu să putem să păstrăm

Starea pură a inimii, ca de Crăciun!